ทีเอ็มบีจัดแคมเปญฝาก1บาทได้ดอก2.5%
ธนาคารทหารไทย จัดคาราวานแจกเหรียญ แค่บาทเดียวก็เปิดบัญชีได้ดอกสูงถึง 2.5% กับแคมเปญบัญชีเงินฝากไม่ประจำ
8 พ.ค. 2556

ธนาคารทหารไทย จัดคาราวานแจกเหรียญ แค่บาทเดียวก็เปิดบัญชีได้ดอกสูงถึง 2.5% กับแคมเปญบัญชีเงินฝากไม่ประจำ
นางกาญจนา  โรจวทัญญู หัวหน้าเจ้าหน้าที่บริหารส่งเสริมการตลาดลูกค้าบุคคล ทีเอ็มบี หรือ ธนาคารทหารไทย  นำทัพคาราวานแจกเหรียญ 1 บาท แก่ผู้คนทั่วไปที่สัญจรไปมาบริเวณสถานีรถไฟฟ้า BTS  รถไฟใต้ดิน MRT และย่านธุรกิจ เช่น อโศก สีลม กับแคมเปญแค่บาทเดียวก็เปิดบัญชีดอกสูงได้ หลังจากการตอบรับที่ดีของลูกค้า ทำให้นวัตกรรม “บัญชีเงินฝากไม่ประจำ ทีเอ็มบี ดอกเบี้ยสูง” (TMB No Fixed Account) มียอดเปิดบัญชีทะลุกว่า 1 ล้านบัญชี
ทั้งนี้ ทีเอ็มบี มอบดอกเบี้ยพิเศษให้ลูกค้าที่เปิดบัญชี ทีเอ็มบี ฝากไม่ประจำ วันนี้ฝากแค่บาทเดียวก็ได้ดอกเบี้ยสูงตั้งแต่วันแรก 2.50% ทันที 2 เดือนแรกและยังได้รับดอกเบี้ยสูงต่อเนื่อง เพียงแค่ลูกค้าฝากเพิ่มหรือคงเงินในบัญชี วันนี้ ถึง 31 ธันวาคม 2556 
สำหรับ “บัญชีเงินฝากไม่ประจำ ทีเอ็มบี ดอกเบี้ยสูง” เป็นบัญชีไร้ข้อจำกัดในการเปิดบัญชีและฝากเงิน ไม่มีขั้นต่ำในการฝาก สามารถถอนได้อิสระ ทำให้ลูกค้ามีชีวิตทางการเงินที่ดียิ่งขึ้น สะดวกและมีสภาพคล่อง
พบกับคาราวานทีเอ็มบี บาทเดียวก็เปิดบัญชีดอกสูงได้ ครั้งหน้าในวันที่ 11 พฤษภาคมนี้ ณ บริเวณช้อปปิ้ง มอลล์ ผู้สนใจที่ต้องการออมเงินแบบไร้ข้อจำกัด ดอกเบี้ยสูง 2.5% สามารถติดต่อสอบถามรายละเอียดเพิ่มเติม ได้ที่ ทีเอ็มบี ทุกสาขาทั่วประเทศ,  TMB Contact Center 1558 หรือ tmbbank.com